Document ID: 31994L0070

ΟΔΗΓΙΑ 94/70/ΕΚ ΤΟΥ ΣΥΜΒΟΥΛΙΟΥ της 13 Δεκεμβρίου 1994 για την τροποποίηση της οδηγίας 92/120/ΕΟΚ του Συμβουλίου σχετικά με τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες για την παραγωγή και την εμπορία ορισμένων προϊόντων ζωικής προέλευσης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι, με την οδηγία 92/120/ΕΟΚ της 17ης Δεκεμβρίου 1992 (4), οι προβλεπόμενες ελάχιστες ποσότητες για τα σφαγεία που τυγχάνουν παρέκκλισης αυξήθηκαν αντίστοιχα σε 20 MMZ εβδομαδιαίως και 1 000 MMZ ετησίως έως τις 31 Δεκεμβρίου 1994-
ότι το Συμβούλιο υποβλήθηκε πρόταση της Επιτροπής για την αναθεώρηση των διατάξεων που εφαρμόζονται στις μικρές εγκαταστάσεις που τυγχάνουν παρέκκλισης και ότι το Συμβούλιο δεν μπόρεσε να αποφασίσει για την πρόταση αυτή πριν από τις 31 Δεκεμβρίου 1994- ότι, ως εκ τούτου, θα πρέπει να διατηρηθεί η διάταξη αυτή εν αναμονή της απόφασης του Συμβουλίου,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η ημερομηνία "31 Δεκεμβρίου 1994" η οποία αναφέρεται στο άρθρο 2 παράγραφος 2 της οδηγίας 92/120/ΕΟΚ αντικαθίσταται από την ημερομηνία "28 Φεβρουαρίου 1995".
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από την 1η Ιανουαρίου 1995, ενημερώνουν δε αμέσως σχετικά την Επιτροπή.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 13 Δεκεμβρίου 1994.

Labels: 0
3
17